Public procurement notice: Contract Notice
Published: 2024-12-24
Buyer: ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ Μ.Α.Ε. (ΚτΠ Μ.Α.Ε.)
Country: GR
Region: EL304
Contract type: Services
Procedure: Open procedure
CPV classification: 48000000 | 72000000 | 72312000: Data entry services | 79999100 | 80533100
Estimated value: 4500000 EUR
Submission deadline: 2025-02-10
Award criteria: quality, price
EU fund: eu-funds

Technical requirements: Το έργο αποσκοπεί στην υιοθέτηση των σύγχρονων ψηφιακών δυνατοτήτων, την αξιοποίηση των νέων τεχνολογιών πληροφορικής και επικοινωνιών και την ολοκληρωμένη και πλήρη ψηφιακή διαχείριση της ύλης και των λειτουργιών της Αρχής Πολιτικής Αεροπορίας (Α.Π.Α.), τόσο στο εσωτερικό όσο και στο εξωτερικό περιβάλλον λειτουργία της. 
Ειδικότερα αντικείμενο του Έργου αποτελεί:
α) Η προμήθεια και εγκατάσταση εξειδικευμένου λογισμικού Συστήματος Ενδοεπιχειρησιακού Σχεδιασμού (Enterprise Resource Planning, ERP), το οποίο θα επιτρέψει την πιο αποτελεσματική διαχείριση υπηρεσιών και λειτουργιών που αφορούν την Α.Π.Α. και θα ενισχύσει την διαφάνεια των διοικητικών λειτουργιών, τόσο για την ίδια την Α.Π.Α., όσο και σε ό,τι αφορά τη συνεργασία της με άλλους φορείς του δημοσίου και τους πολίτες καθώς και 
β) η ψηφιοποίηση δεδομένων και αρχείων φορέων της Α.Π.Α., με σκοπό την αξιοποίησή τους από τα νέα πληροφοριακά συστήματα που θα συμβάλει στον εκσυγχρονισμό της εσωτερικής οργάνωσης και λειτουργίας της Α.Π.Α. και στην απλούστευση και επιτάχυνση των διαδικασιών και στην παροχή προηγμένων ηλεκτρονικών υπηρεσιών προς οργανισμούς του δημοσίου και ιδιωτικού τομέα. Στο πλαίσιο του έργου θα προσφερθούν επιπλέον: 
•	Υπηρεσίες Κατηγοριοποίησης αρχείου
•	Υπηρεσίες Καταχώρησης αρχείου
•	Υπηρεσίες καταχώρησης μεταδεδομένων (πέραν των τριών μεταδεδομένων)
•	Υπηρεσίες ψηφιακής διαχείρισης αρχείου που έχει ψηφιοποιηθεί, όπως ενδεικτικά διαχωρισμός ψηφιακών εγγράφων, αυτόματο indexing εγγράφων, άντληση δεδομένων από έγγραφα.
(Παρ.1.3 και Παράρτημα Ι της Διακήρυξης)
Ο Ανάδοχος θα πρέπει να εγκαταστήσει το Σύστημα στον κόμβο Government Cloud (G-Cloud) και να παραδώσει σε πλήρη λειτουργία το σύνολο του ζητούμενου λογισμικού στον Φορέα Λειτουργίας.
Ο Ανάδοχος θα προσφέρει τις υπηρεσίες του κατά κύριο λόγο στις εγκαταστάσεις του Κυρίου του του Έργου / Φορέα Λειτουργίας αλλά και σε όποια άλλα σημεία προκύψουν από τις απαιτήσεις του Έργου εντός του ν. Αττικής. 
Ο Ανάδοχος στα σημεία εγκατάστασης του λογισμικού υποχρεούται να εκτελέσει οποιαδήποτε εργασία απαιτείται για την εγκατάσταση και καλή λειτουργία του Συστήματος.
Τόπος υποβολής των παραδοτέων είναι η έδρα της ΚτΠ Μ.Α.Ε.
(παρ. 7.8.7 του ΠΑΡ/ΤΟΣ I της Διακήρυξης)
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών ήτοι την παροχή υπηρεσιών ψηφιοποίησης, τεκμηρίωσης δεδομένων, ή/και ανάπτυξης πληροφοριακών συστημάτων.
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού   ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. 
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που έχουν προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.
Οι εγκατεστημένοι στην Ελλάδα οικονομικοί φορείς πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.
Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται σωρευτικά από τα μέλη της ένωσης. (παρ. 2.2.4 της Διακήρυξης).
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να έχουν μέσο γενικό ετήσιο κύκλο εργασιών για τις τρεις (3) τελευταίες οικονομικές χρήσεις ή, τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις (2021-2022-2023) συνολικά μεγαλύτερο από το 100% της εκτιμώμενης αξίας σύμβασης (μη περιλαμβανομένου του ΦΠΑ και των δικαιωμάτων προαίρεσης) του υπό ανάθεση Έργου.
Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης. (παρ. 2.2.5 της Διακήρυξης)
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν την κατάλληλα τεκμηριωμένη και αποδεδειγμένη επαγγελματική ικανότητα στην υλοποίηση έργων αντίστοιχου μεγέθους και πολυπλοκότητας με το υπό ανάθεση Έργο. Συγκεκριμένα απαιτείται κατά τα τελευταία πέντε (5*) έτη από την ημερομηνία διενέργειας του διαγωνισμού να έχουν ολοκληρώσει επιτυχώς: 
α) τουλάχιστον δύο (2) συμβάσεις υλοποίησης συστήματος ERP που να έχει χρησιμοποιηθεί λογισμικό ίδιας τεχνολογίας με αυτό της προσφερόμενης λύσης του, προϋπολογισμού άνω του 50% του προϋπολογισμού του έργου (χωρίς ΦΠΑ και δικαιώματα προαίρεσης) έκαστη.
β) τρείς (3) συμβάσεις στον τομέα της Δημοσιονομικής Διαχείρισης στις επιχειρησιακές περιοχές Διαχείριση Προϋπολογισμού, Εκκαθάριση και Πληρωμή Δαπανών και Μητρώο Δεσμεύσεων, οι οποίες να περιλαμβάνουν υπηρεσίες συντήρησης-υποστήριξης λογισμικού εφαρμογών ERP που να έχει χρησιμοποιηθεί λογισμικό ίδιας τεχνολογίας με αυτό της προσφερόμενης λύσης. Τα έργα θα πρέπει να έχουν αναπτυχθεί σε φορείς της Γενικής Κυβέρνησης (Κεντρική Διοίκηση και λοιπή Γενική Κυβέρνηση).
γ) Η προσφερόμενη λύση για την εφαρμογή Διαχείρισης Εκπαίδευσης - Υποσύστημα Εξετάσεων πιλότων -προσωπικού, θα πρέπει να είναι αναπτυγμένη για τις Ρυθμιστικές αρχές του κλάδου των αερομεταφορών και να λειτουργεί σε τουλάχιστον τρείς (3) Αρχές Πολιτικής Αεροπορίας του Οργανισμού της Ευρωπαϊκής Ένωσης για την Αεροπορική Ασφάλεια (European Union Aviation Safety Agency), με παρόμοια εγκατάσταση στην Ελλάδα.**
*Επισημαίνεται ότι η τεκμηρίωση της Επαγγελματικής Ικανότητας ζητείται να αποδεικνύεται πλέον της τριετίας λόγω του εξειδικευμένου αντικειμένου του έργου και της περιορισμένης υλοποίησης και ολοκλήρωσης έργων στην χώρα κατά την τελευταία τριετία  προκειμένου να εξασφαλιστεί η όσο το δυνατό μεγαλύτερη συμμετοχή οικονομικών φορέων στη διαγωνιστική διαδικασία δηλαδή για την εξασφάλιση του θεμιτού ανταγωνισμού μεταξύ των οικονομικών φορέων προς όφελος του έργου.
**Επισημαίνεται ότι για την κάλυψη της συγκεκριμένης απαίτησης, απαιτείται η προσκόμιση δήλωσης του κατασκευαστεί που να βεβαιώνει την εν λόγω απαίτηση.
(παρ. 2.2.6.1 της Διακήρυξης).
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν ανθρώπινο δυναμικό ικανό για να φέρει σε πέρας επιτυχώς τις απαιτήσεις του Έργου, σε όρους απαιτούμενης εξειδίκευσης, επαγγελματικών προσόντων και εμπειρίας, ήτοι να συστήσουν Ομάδα Έργου (ΟΕ) σύμφωνα με την παρ. 2.2.6.2 της Διακήρυξης.


Winner: Publications Office of the European Union